টার্মস অব ইনডিয়ারমেন্ট () হল জেমস এল. ব্রুকস রচিত, প্রযোজিত ও পরিচালিত ১৯৮৩ সালের মার্কিন পারিবারিক বিয়োগান্ত-হাস্যরসাত্মক চলচ্চিত্র।একাধিক উৎস:         এতে শ্রেষ্ঠাংশে অভিনয় করেছেন ডেব্রা উইঙ্গার, শার্লি ম্যাকলেইন, জ্যাক নিকোলসন, ড্যানি ডিভিটো ও জন লিথগো। এতে অরোরা গ্রিনওয়ে (ম্যাকলেইন) ও তার মেয়ে এমা গ্রিনওয়ে-হর্টনের (উইঙ্গার) ৩০ বছরের সম্পর্কের গল্প দেখানো হয়েছে।  প্যারামাউন্ট পিকচার্স টার্মস অব ইনডিয়ারমেন্ট চলচ্চিত্রটি ১৯৮৩ সালের ২৩শে নভেম্বর সীমিত পরিসরে এবং ৯ই ডিসেম্বর বৃহৎ পরিসরে মুক্তি দেয়। চলচ্চিত্রটি বিপুল সমাদৃত হয় এবং বক্স অফিসে ১৬৫ মিলিয়ন মার্কিন ডলার আয় করে ব্যবসাসফল হয়। এটি ১৯৮৩ সালে রিটার্ন অব দ্য জেডাই-এর পর দ্বিতীয় সর্বোচ্চ আয়কারী চলচ্চিত্র। ৫৬তম একাডেমি পুরস্কারে চলচ্চিত্রটি সর্বাধিক ১১টি বিভাগে মনোনয়ন লাভ করে এবং পাঁচটি বিভাগে পুরস্কার লাভ করে, সেগুলো হল - শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ অভিনেত্রী (ম্যাকলেইন), শ্রেষ্ঠ পার্শ্ব অভিনেতা (নিকোলসন) ও শ্রেষ্ঠ উপযোগকৃত চিত্রনাট্য। ১৯৯৬ সালে এর অনুবর্তী পর্ব দি ইভনিং স্টার মুক্তি পায়।  অভিনয়শিল্পীদল  শার্লি ম্যাকলেইন - অরোরা গ্রিনওয়ে  ডেব্রা উইঙ্গার - এমা গ্রিনওয়ে-হর্টন  জ্যাক নিকোলসন - গ্যারেট ব্রিডলাভ  ড্যানি ডিভিটো - ভের্নন ড্যালহার্ট  জেফ ড্যানিয়েলস - ফ্ল্যাপ হর্টন  জন লিথগো - স্যাম বার্নস  লিস হার্ট ক্যারল - প্যাটসি ক্লার্ক  হাকলবেরি ফক্স - টেড "টেডি" হর্টন  ট্রয় বিশপ - টম "টমি" হর্টন  শেন শারউইন - টম "টমি" হর্টন (শিশু)  মেগান মরিস - মেলানি হর্টন  টারা ইয়েকি - মেলানি হর্টন (শিশু)  নরমান বেনেট - এডওয়ার্ড জনসন  কেট চার্লসন - জেনিস  ডেবি রিখটার - লিন  ম্যারি কে প্লেস - ডরিস (কণ্ঠ)  ডেভিড উল - ফিল  পল মেঞ্জেল - ডক্টর মেইজ  আলবার্ট ব্রুকস - রুডইয়ার্ড গ্রিনওয়ে, অরোরার স্বামী (শুধু কণ্ঠ)  বক্স অফিস টার্মস অব ইনডিয়ারমেন্ট বক্স অফিসে ব্যবসাসফল হয়। প্রথম সপ্তাহান্তে চলচ্চিত্রটি ৩.৪ মিলিয়ন মার্কিন ডলার আয় করে মার্কিন বক্স অফিসে দ্বিতীয় স্থান দখল করে। পরের সপ্তাহান্তে ৩.১ মিলিয়ন মার্কিন ডলার আয় করে মার্কিন বক্স অফিসে শীর্ষ স্থান দখল করে। তিন সপ্তাহ পরে এটি বৃহৎ পরিসরে মুক্তি পেয়ে ৯ মিলিয়ন মার্কিন ডলার আয় করে পুনরায় শীর্ষ স্থান দখল করে। চার সপ্তাহ ধরে এটি বক্স অফিসে শীর্ষ স্থান বজায় রাখে এবং দশম সপ্তাহান্তে দ্বিতীয় স্থানে নেমে যায়। এগারতম সপ্তাহান্তে ৩ মিলিয়ন মার্কিন ডলার আয় করে এটি আবার শীর্ষ স্থান (ষষ্ঠ ও সর্বশেষবার) দখল করে। চলচ্চিত্রটি মার্কিন যুক্তরাষ্ট্র ও কানাডায় ১০৮,৪২৩,৪৮৯ মার্কিন ডলার ও বিশ্বব্যাপী ১৬৫ মিলিয়ন মার্কিন ডলার আয় করে।  তথ্যসূত্র  বহিঃসংযোগ             বিষয়শ্রেণী:১৯৮৩-এর চলচ্চিত্র বিষয়শ্রেণী:১৯৮৩-এর হাস্যরসাত্মক-নাট্য চলচ্চিত্র বিষয়শ্রেণী:১৯৮৩-এ পরিচালনায় অভিষেক চলচ্চিত্র বিষয়শ্রেণী:১৯৮০-এর দশকের প্রণয়ধর্মী হাস্যরসাত্মক-নাট্য চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক-নাট্য চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক-নাট্য চলচ্চিত্র বিষয়শ্রেণী:বিয়োগান্ত হাস্যরসাত্মক চলচ্চিত্র বিষয়শ্রেণী:জেমস এল. ব্রুকস পরিচালিত চলচ্চিত্র বিষয়শ্রেণী:জেমস এল. ব্রুকস প্রযোজিত চলচ্চিত্র বিষয়শ্রেণী:জেমস এল. ব্রুকসের চিত্রনাট্য সংবলিত চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:প্রণয়ধর্মী উপন্যাস অবলম্বনে চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:নভোচারী সম্পর্কে চলচ্চিত্র বিষয়শ্রেণী:ভঙ্গুর পরিবার সম্পর্কে চলচ্চিত্র বিষয়শ্রেণী:মা-মেয়ের সম্পর্ক সম্পর্কে চলচ্চিত্র বিষয়শ্রেণী:মার্কিন যুক্তরাষ্ট্রে ক্যান্সার সম্পর্কে চলচ্চিত্র বিষয়শ্রেণী:মার্কিন যুক্তরাষ্ট্রে ব্যভিচার সম্পর্কে চলচ্চিত্র বিষয়শ্রেণী:মৃত্যু সম্পর্কে চলচ্চিত্র বিষয়শ্রেণী:১৯৬০-এর দশকের পটভূমিতে চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:১৯৮০-এর দশকের পটভূমিতে চলচ্চিত্র বিষয়শ্রেণী:আইওয়ার পটভূমিতে চলচ্চিত্র বিষয়শ্রেণী:টেক্সাসের পটভূমিতে চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নেব্রাস্কার পটভূমিতে চলচ্চিত্র বিষয়শ্রেণী:নেব্রাস্কায় ধারণকৃত চলচ্চিত্র বিষয়শ্রেণী:হিউস্টনে ধারণকৃত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী